

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 21.jūnijā Nr.**329**

 (prot.Nr.**14**, **16**.§)

**Par līdzfinansējuma piešķiršanu no budžeta programmas**

**“Sabiedrisko organizāciju atbalsta fonds”**

Pamatojoties uz likuma „Par pašvaldībām” 15.panta pirmās daļas 5.punktu, Daugavpils pilsētas domes (turpmāk – Dome) 2017.gada 16.janvāra saistošo noteikumu Nr.3 “Par Daugavpils pilsētas pašvaldības budžetu 2017.gadam” 7.punktu, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20 “Par noteikumu apstiprināšanu”, 11., 24., 25. un 26.punktu, ņemot vērā biedrības “Daugavpils pilsētas pensionāru apvienība” 2017.gada 1.jūnija pieteikumu, Daugavpils pilsētas domes Sociālo jautājumu komitejas 2017.gada 15.jūnija sēdes protokolu Nr.8, Daugavpils pilsētas domes Finanšu komitejas 2017.gada 15.jūnija sēdes protokolu Nr.16, atklāti balsojot: PAR – 11 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, J.Lāčplēsis, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas “Sabiedrisko organizāciju atbalsta fonds” līdzfinansējumu biedrības “Daugavpils pilsētas pensionāru apvienība” (reģ.Nr.40008096128) 300,00 EUR apmērā (trīs simti *eiro* un 00 *eiro* centi) dalības braucienam, lai piedalītos XVI Starptautiskajā Latgales senioru dziesmu un deju festivālā “Latgale vieno” Līvānos, 2017.gada 1.jūlijā.

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs *(personiskais paraksts)* J.Lāčplēsis